Organization: University of Illinois at Chicago
Date: Thu, 21 Jan 1993 17:09:08 CST
From: <U15231@uicvm.uic.edu>
Newsgroups: soc.culture.bosna-herzgvna
Subject: Radio BiH




Nekoliko kratkih vijesti sa Radio Sarajeva (Radio BiH) od cetvrtka,21.01.8sati
------------------------------------------------------------------------------

     Iako tesko glas Radio Sarajeva se probija do udaljenih dijelova Evrope
u kasnim vecernjim satima i ponekad ujutro. Evo sta su jutrosnje vijesti koje
su se mogle jasno cuti:
     Urednik: Jadranka Hodzic
     Spiker: Branko Klubicka
     Vens i Oven su sinoc otputovali iz Sarajeva nakon sto su u razgovorima sa
predsjednikom Izetbegovicem izdejstvovali da se potpise primirje izmedju zara-
cenih snaga HVO i Armije BiH u Gornjem Vakufu. Razgovorima je prisustvovao i
novi predsjednik BiH vlade Mile Akmacic. Dogovoreno je da neprijateljstva odmah
prestanu, a da ce se o ostalim spornim pitanjima razgovarati u Zenevi u nastav-
ku pregovora koji su zakazani za subotu.
     Predsjedavajuci Konferencije o bivsoj Jugoslaviji, Vens i Oven su u Sara-
jevu suzdrzano primili vijest sa Pala da je skupstina samoproglasene Srpske
Republike u BiH velikom vecinom izglasala prihvatanje ustavnih nacela iz Zeneve.
Ovaj pristanak je tek preduslov za nastavak razgovora koji ocito nece biti
ni lagani ni kratkotrajni.
     Vens i Oven su iz Sarajeva otputovali u Zagreb gdje su razgovarali sa
hrvatskim predsjednikom Tudjmanom i predsjednikom tzv. Herceg-Bosne Matom
Bobanom.
     Borbe u Gornjem Vakufu jos nisu sasvim utihle mada se situacija znatno
smirila u odnosu na pocetnu eskalaciju sukoba u kojima je stradao veliki broj
vojnika i na jednoj i na drugoj strani. Prenagljeni zahtjevi celnika Herceg-
Bosne, kojima se pridruzio i novi predsjednik BiH Vlade Akmacic, te ostre izja-
ve i poruke predsjedniku Izetbegovicu, zamijenili su pomirljivi tonovi sa nji-
hove strane nakon sto je predsjednik Izetbegovic dobio saglasnost ostalih cla-
nova Vlade i Predsjednistva da se uputi protest pred UN i dogadjaji u Gornjem
Vakufu oznace kao agresija Hrvatske na BiH.
     Borbe u BiH se nastavljaju nezavisno od svih dogovaranja i pregovaranja.
Posebno se zestoko ratovalo oko Doboja, Gradacca i u okolini Srebrnice. Kod
Srebrnice su BiH snage nakon teskih i zestokih borbi uspjele konacno da zauzmu
strateski izuzetno vazno mjesto Jezero sa kojeg je moguca kontrola sirokog
regiona uokolo. Slobodna teritorija je tako pomicanjem linije fronta za 6 kilo-
metara, povecana za oko 30 kvadratnih kilometara.
     Dva aviona su juce bombardovala borbene polozaje BiH snaga u Istocnoj
Bosni oko Srebrnice i Zvornika. U Zenici je takodje oko 18 casova sinoc oznacena
vazdusna opasnost. Nekoliko helikoptera, koji su vjerovatno uzletjeli sa
Ozrena, je nadlijetalo zenicku regiju u izvidjackoj misiji.
     Predsjedavajuci EZ, danski ministra inostranih poslova Ufe Eleman-Jensen
je juce pred evropskim parlamentom u Strazburu zestoko kritikovao stav Grcke
i njeno protivljenje priznavanju Makedonije. Rekao je da Grcka nema pravo da
ostale clanice EZ drzi kao taoce prisiljavajuci ih da odbace priznavanje
Makedonije i pored svih cinjenica koje govore u prilog tom priznavanju pocev
od davnog nalaza Badenterove komisije pa preko uspjeha koalicione makedonske
vlade da u nemogucim uslovima razlicitih pritisaka odrzi mir u zemlji.
     Ufe Eleman-Jensen je za odluku parlamenta sa Pala rekao da je znacajna i
da ce to biti tek kada se i na djelu potvrdi.
------------------------------------------------------------------------------
------------------------------------------------------------------------------